ત્યારબાદ મધુસૂદને એક પછી એક 20 કંપનીઓની સ્થાપના કરી. આઇટીથી લઈને ફૂડ પ્રોસેસિંગ એમ વિવિધ ક્ષેત્રોમાં તેમની કંપનીઓ સફળ ગણાય છે. તેઓ આ સફળતાને કારણે જ ભારત જ નહીં, પણ દુનિયાભરમાં પ્રસિદ્ધ છે. તેઓ દલિત ઇન્ડિયન ચેમ્બર ઓફ કોમર્સની આંધ્રપ્રદેશની શાખાના અધ્યક્ષ છે. તેઓ એકલા હાથે 20-20 કંપનીઓને કેવી રીતે સંભાળી શકે છે તેવું પૂછતાં રાવ કહે છે, "હું એકલો નથી. મારું આખું કુટુંબ મારી સાથે છે. મારા ભાઈઓ મારી મદદ કરે છે. પરિવારના અન્ય સભ્યો પણ કંપનીમાં કામ કરે છે. તેઓ જુદી જુદી જવાબદારીઓ સંભાળે છે. મેં દરેક વર્ટિકલમાં એક્સપર્ટને હેડ બનાવ્યાં છે. તમામ પોતાનું કામ સારી રીતે કરે છે. હું દરરોજ દરેક કંપનીના હેડ સાથે વાત કરું છું. હું તકો શોધું છું અને જ્યાં તક મળે ત્યાં ફાયદો ઉઠાવું છું. મારા માટે ટાઇમ મેનેજમેન્ટ કોઈ મોટી વાત નથી."